***„Извършване на строително ремонтни дейности***

***в „Център за психично здраве –Пловдив“ ЕООД***

 ***Приложение № 1***

**ТЕХНИЧЕСКИ СПЕЦИФИКАЦИИ НА ПОРЪЧКАТА**

**І. ПРЕДМЕТ И ПЪЛНО ОПИСАНИЕ НА ПОРЪЧКАТА:**

**1. Предмет на обществената поръчка: *„Извършване на строително ремонтни дейности в „Център за психично здраве – Пловдив“ ЕООД“***

**2. Изпълнението на предмета на поръчката ще се изразява в:**

- Изпълнение на строително-монтажни работи (СМР), съгласно Количествена сметка.

- Качествено и в срок изпълнение на строително-монтажните работи, както и всички външни доставки и услуги, свързани с предмета на поръчката и описани в подробната количествена сметка.

- Вложените материали и изделия да отговарят на техническите изисквания към строителните продукти, съгласно Закона за техническите изисквания към продуктите (ЗТИП) и Наредбата РД-02-20-1 от 05.02.2015 г. за влагане на строителни продукти в строежите на Република България.

- Всички видове СМР, изпълнени с материали, изделия и съоръжения неотговарящи на изискванията на Възложителя и които не са идентични с предложените в офертата на участника няма да бъдат заплатени от Възложителя.

- При изпълнение на СМР, Изпълнителят е длъжен да спазва разпоредбите на Наредба № 8121з-531 от 9 септември 2014 г. за реда и условията за осъществяване на дейности по осигуряване на пожарна безопасност на обекти и/или поддържане и обслужване на уреди, системи и съоръжения, свързани с пожарната безопасност, от търговци и контрола върху тях (посл. изм. ДВ бр. 13 от 9 Февруари 2018 г.) и всички нормативни документи свързани с извършване на строителните процеси.

- Обезопасяването и почистването на околното пространство около строителната площадка, както и извозването на строителните и други отпадъци, резултат от извършващият се ремонт са отговорност на Изпълнителя, като евентуалните санкции при констатирани нарушения ще бъдат за негова сметка.

- Изпълнителят се задължава да осъществява дейностите, обхванати от предмета на настоящата обществена поръчка с необходимата отговорност и грижа на добър стопанин, опазващ наличното имущество, техника, материали и документация на Възложителя от повреждане и/или унищожаване, като при евентуално нанесени щети Изпълнителят следва да ги отстрани за своя сметка.

- Изпълнителят следва да осигури за своя сметка необходимите материали и техническо оборудване за качествено изпълнение на поръчката.

- В случай, че в процеса на извършване на строително-монтажните работи /СМР/ се наложи увеличаване на количеството на някои видове СМР, това може да се извърши единствено за сметка на намаляване на количеството на друг вид СМР, като това обстоятелство не може да доведе до увеличаване на стойността на договора, съгласно приетата оферта на избрания Изпълнител. Частичната замяна на дейности от предмета на поръчката за строителство се извършва само в интерес и със съгласието на Възложителя.

- В случай, че в процеса на извършване на строително-монтажните работи /СМР/ се наложи отпадане или намаляване на количеството на някои видове СМР, Възложителят заплаща на Изпълнителя единствено действително извършените и приети СМР, без да дължи неустойка или обезщетение.

Посочените в ценовото предложение единични цени не могат да се променят за срока на договора.

**3. Гаранционен срок** за извършените строително-монтажни работи – не по-малко от 24 (двадесет и четири) месеца гаранция, считано от датата на подписване на Протокол за установяване на действително извършените и приети строително-монтажни работи, ако няма предвиден друг по-дълъг гаранционен срок по силата на нормативен акт или на производител.

Отстраняване на проявени дефекти през гаранционния срок, определен с договора за възлагане на обществената поръчка в съответствие с офертата и нормативните документи, се извършва за сметка на Изпълнителя в срок до 20 работни дни от получаване на писмено уведомление от Възложителя.

**4. Срок на валидност на офертите:** 120 (сто и двадесет) календарни дни от крайния срок за подаване на офертите.

**5. Срок на изпълнение на поръчката:** Срокът за изпълнение на поръчката е **до 60 (шестдесет) календарни дни,** като започва да тече от датата на подписване на Протокол обр. 2 към Наредба № 3 за съставяне на актове и протоколи по време на строителството /ДВ бр.72 от 2003 год./ за откриване на строителната площадка на обекта и приключва с предаване на строежа от строителя на Възложителя с Констативен акт за установяване годността за приемане на строежа - Констативен акт обр. № 15 за обекта.

**6. Условия и начин на плащане:**

**6.1. Авансово плащане –** на датата на подписване на Протокол обр. 2 към Наредба № 3 за съставяне на актове и протоколи по време на строителството /ДВ бр.72 от 2003 год./ за откриване на строителната площадка на обекта – в размер на 30 % (тридесет процента) от стойността на договора.

**6.2. Окончателно плащане -** в размер на остатъка от цената по договора, получен след приспадане на аванса, което плащане се извършва в срок до 15 (петнадесет) дни от датата на подписване на окончателен приемо-предавателен протокол и представяне на фактура от **ИЗПЪЛНИТЕЛЯ**. Окончателният приемо-предавателен протокол се съставя при подписан Констативен акт за установяване годността за приемане на строежа – Приложение № 15 към чл. 7, ал. 3, т. 15 от Наредба № 3 от 31 юли 2003 година и при цялостно изпълнение на възложените дейности.

 *Забележка: ВЪЗЛОЖИТЕЛЯТ заплаща на ИЗПЪЛНИТЕЛЯ стойността само на действително изпълнените от ИЗПЪЛНИТЕЛЯ и/или ПОДИЗПЪЛНИТЕЛЯ и приети от ВЪЗЛОЖИТЕЛЯ дейности, предмет на договора. В случай на неизпълнение и/или неприемане на дейности по договора дължимото по договора възнаграждение, посочено в ал. 1 се преизчислява, като**се намалява със стойността на неизпълнените/неприети дейности.*

**7. Място на изпълнение на поръчката:** Приемно-диагностично звено и отделения в структурата на „ЦПЗ Пловдив“ ЕООД – град Пловдив, бул. „Пещерско шосе“ № 68.

**II. ТЕХНИЧЕСКИ СПЕЦИФИКАЦИИ**

**Количествена сметка –** *съгласно отделен файл във формат Excel*